**Бірінші вице-министр**

**Т.М. Жақсылықовтың**

***«Жаңа тәсілдерді ескере отырып, бюджет саясатын жетілдіру» атты***

дөңгелек үстел отырысындағы

**сөйлейтін сөзінің тезистері**

*Парламент Мәжілісі, 2023 жылғы 27 сәуір 15-00*

**Құрметті Мәди Төкешұлы!**

**Құрметті депутаттар,
Комитеттің тақырыптық отырысына қатысушылар!**

Жалпы, бүгінгі тақырыптық отырыстың тақырыбы бюджет-салық саясатының **негіздері – Бюджет және Салық кодекстерін** *(Мемлекет басшысының Үкіметке берген бірқатар тапсырмаларын іске асыру үшін)* жазу бойынша Үкімет жүргізіп жатқан жұмыс аясында өзекті болып отыр.

***2-слайд***

Мемлекет басшысы **бюджет саясатының жаңа сапалы моделінің** қажеттілігіне бірнеше жыл бойы баса назар аударып келеді.

Осылайша, Үкімет **бюджет саясатының бағдарларын** **үнемділік пен жауапкершілікке** баса назар аудара отырып, қайта жаңғырту бойынша жұмысты бастады және олардың бірқатары қолданыстағы бюджет процесіне имплементацияланды.

Бүгін Үкіметтің және жалпы біздің ведомствоның осы бағыттағы жұмысы туралы баяндауға рұқсат етіңіз.

***3-слайд***

Еліміздің қалыптасу кезінен бастап бюджеттік басқару саласында көптеген жұмыстар атқарылды.

Бірқатар маңызды, өзара байланысты және жақсы ойластырылған реформалар жүргізілді.

Мұның бәрі халықаралық ұйымдардың (ХВҚ, ЭЫДҰ, ДБ) сарапшылары мен ХВҚ миссиясы тарапынан атап өтілді. Заңнамалық базаны қамтамасыз ету өлшемшарты бойынша қолданыстағы Бюджет кодексіне «ілгерілеген деңгей» деген баға берілді.

Жалпы, **14 жыл** ішінде қолданыстағы Кодекске **түзетулер ішінара енгізілгенін**, жекелеген тараулар мен баптардың өзгерістерге ұшырағанын ескере отырып, оның мазмұнын жүйелеу және қайта жаңарту талап етіледі.

***4-слайд***

Өткен жылы қабылданған **Мемлекеттік қаржыны басқарудың 2030 жылға дейінгі тұжырымдамасы** Бюджет кодексінің реттеу нысанасын кеңейту, **бюджет саясатының назарын** бюджеттік параметрлерден мемлекеттік қаржыны шоғырландыру және оны басқару негіздерін кеңейтуге ауыстыру қажеттігін айқындап берді.

Жалпы салық-бюджет саясаты шаралар кешенін іске асыру есебінен **2030 жылға қарай** мұнай емес тапшылықты **ЖІӨ-нің 5%-ына дейін** төмендетуге және Ұлттық қордың валюталық активтерінің **100 млрд долларға** дейін өсуін қамтамасыз етуге бағытталатын болады.

Үкімет бюджет пен Ұлттық қордың параметрлерін есептеу кезінде бюджет қағидаларын қолдану және кеңейтілген бюджетті енгізу арқылы оның жекелеген ережелерін имплементациялауға кірісті. Жұмыс жаңа Бюджет кодексі шеңберінде де жалғасуда.

***5-слайд***

Сонымен қатар, ЭЫДҰ-ға кіруді қоса алғанда, дамыған 30 мемлекеттің қатарына кіру жөніндегі міндеттерді ескере отырып, салық-бюджет саясатының ашықтығын қамтамасыз ету маңызды.

Алға қойылған мақсатқа қол жеткізуді халықаралық институттар түрлі көрсеткіштер бойынша, оның ішінде Үкіметтің ашықтығы мен есептілігінің **деңгейі**, мемлекеттік қаржыны басқару **сапасы** бойынша бағалайтын болады.

Халықаралық стандарттармен салыстырғанда *қабылданып жатқан шаралар* мен практикамыздың *ең негізгі мәселелерінің*  **жеткіліктілігі мен пәрменділігін** бағалау үшін біз ХВҚ-ның техникалық көмегіне жүгіндік.

**Салық-бюджет саласының ашықтығын бағалау** *келесі бағыттар бойынша* жүргізілді :

* бюджеттік есептілікті, болжамдарды және бюджеттің өзін жасау,
* бюджеттік тәуекелдерді талдау және оларды басқару,
* табиғи ресурстардан түсетін түсімдерді басқару*.*

Жалпы алғанда, бағалау қаржылық есептілікті қамту, салық-бюджет саласындағы тәуекелдер туралы ақпаратты ашу мәселелерінде, оларды талдау мен басқаруда одан әрі жетілдіру үшін резервтердің болуын анықтады.

Біз есептің ресми нұсқасын күтіп отырмыз және бүгінгі таңда жұмыс тобы шеңберіндегі талқылау қорытындылары бойынша алдын ала нәтижелер жаңа Бюджет кодексінің жобасына имплементацияланды.

***6-слайд***

Жалпы бүгінгі күні Кодекс мәтінінің жобасы дайын. **Оның негізгі бағыты** **мемлекеттік қаржыны басқару жөніндегі** іс-шаралар кешенін айқындау есебінен салық-бюджет саясатын жүргізу үшін берік негіз құру болып табылады.

Бұл *бюджеттік ережелерді* **қатаң сақтау**, *Ұлттық қор* *қаражатын* қалыптастыру мен пайдалануға қойылатын **талаптарды күшейту** жөнінде шаралар қабылдау, *кіріс базасының*, *квазимемлекеттік сектор субъектілерінің* **есептілігін қамтамасыз ету**, бюджеттік жүйенің **шынайылық** қағидатын қамтамасыз етуге мүмкіндік беретін *жаңа құжаттарды* **қабылдау**.

Бұл ережелер **блоктық бюджет элементтері** мен **нәтижелерді басқару құралдары** *(мониторинг, шығыстарды шолу, нәтижелерді бағалау)* есебінен бюджет қаражатын жоспарлау мен пайдаланудың тиімділігін арттыру жөніндегі шаралармен сүйемелденеді.

***7-слайд***

Қолданыстағы Бюджет кодексі мазмұнын қайта құрылымдау, шамадан тыс егжей-тегжейлі нормаларды алып тастау, біртекті нормаларды жекелеген баптарға біріктіру *(мысалы, бюджеттік процеске қатысушылар, жауапкершілік, бағалау, мониторинг, жариялау және т.б. бойынша нормалар)* тұрғысынан **толығымен қайта пысықталды**.

Жалпы пайдаланушының жеңіл түсінуі үшін бөлімдер мен тараулар **бірыңғай жазуформатына келтірілген**. Әр бөлім жалпы негіз құраушы ережелерден басталады. Одан әрі баптарда егжей-тегжейлі жазылады.

Құжат бюджеттеудің **негізгі** нормаларын айқындайтын негіздемелік **және** анағұрлым **икемді** болады.

***8-слайд***

Президенттің былтырғы Жолдауының жалпыұлттық жоспарының 12-тармағында айқындалған негізгі **тұжырымдамалық ережелер** мемлекеттік органдар үлгісінде модельденген және жұмыс тобы мүшелері тапапынан **түсіністік танытылып, қолдау** тауып отыр.

Жаңа Бюджет кодексінің жобасында қолданыстағы Кодекстің бытыраңқы және фрагменттік ережелері құрылымдалған.

**Бюджеттеудің толыққанды жүйесі** құрылды,ол мыналарды:

ұзақ мерзімді кезеңге арналған **мемлекеттік қаржы параметрлерін** ескере отырып, **Мемлекеттік жоспарлау жүйесінің** құжаттарын әзірлеуді;

қол жеткізілетін мақсаттарға сүйене отырып және бұрын қабылданған шешімдердің сабақтастығын сақтай отырып **бюджетті қалыптастыруды**;

бюджет процесінде НББ *(нәтижеге бағдарланған бюджеттеу)* мониторингінің, бағалаудың және басқа да құралдарының нәтижелерін қолдануды;

транспаренттілік пен есеп беруді күшейтуді;

барлық процестердің бір-бірімен байланыстырылуын қамтиды.

Жалпы тәсілдер туралы толығырақ қосымшаларда көрсетілген.

Құжатты Парламент Мәжілісінің қарауына ағымдағы жылғы қыркүйекте енгізу жоспарланып отыр.

**Құрметті Мәди Төкешұлы!**

**Құрметті депутаттар!**

Парламент *бюджеттік шешімдерді бекітуде* және Үкіметтің **есеп беруін қамтамасыз етуде** **негізгі рөл атқарады.**

Осы тұрғыда жаңа кодекстердің жобаларын әзірлеу жағдайында пікір алмасу үшін ұсынылған алаң үшін алғысымды білдіргім келеді.

Талқылау қорытындысы бойынша ұсынымдар пысықталып, жұмыста барынша ескерілетін болады.

Назар қойып тыңдағандарыңызға рақмет!